آیت الله محمد آصف محسنی اس دار فانی سے کوچ کر گئے

افغانستان کی شیعہ علماء کونسل کے صدر اور اتحاد کے داعی آیت الله محمد آصف محسنی کل ۸۴ سال کی عمر میں انتقال کر گئے۔

خبر کا کوڈ: ۴۴۰۹۹۰

تاریخ: ۰۶ آبان ۲۰۱۹ - ۲۱:۴۶

رسا نیوز ایجنسی کی رپورٹ کے مطابق افغانستان کی شیعہ علماء کونسل کے صدر اور اتحاد کے داعی آیت الله محمد آصف محسنی کل ۸۴ سال کی عمر میں انتقال کر گئے۔

آیت‌الله محسنی کے نواسہ محمد جواد محسنی نے بیان کیا ہے کہ ان کے نانا ایک سال سے بیمار تھے جن کا اعلاج چل رہا تھا ۔

آیت‌الله محسنی نے افغانستان میں «حرکت اسلامی افغانستان» کے نام سے ایک پارٹی بنائی تھی جو تشیع کی حفاظت اور سویت کے خلاف جنگ کرتی تھی ۔

آیت‌الله محمد آصف محسنی ولد محمد میرزا محسنی ۲۶ اپریل ۱۹۳۵ عیسویں میں جنوب افغانسان کے قندہار میں پیدا ہوئے۔

انہوں نے اپنی ابتدائی تعلیم قندھار میں شروع کی اس کے بعد سن ۱۹۴۹ عیسوی میں اہنے والد کے ساتھ پاکستان چلے گئے اور پاکستان کے صوبہ بلوچستان کے مرکزی شہر کویٹہ میں اردو کی پڑھائی کی اور اپنے تعلیم کا سلسلہ وہیں سے جاری رکھا ۔

ابتدائی تعلیم حاصل کرنے کے بعد علوم دینی کے حصول کیلئے نجف اشرف گئے اور مرحوم آیت الله حکیم اور مرحوم آیت الله خوئی سے کسب فیض کیا۔

۱۲ سال کے بعد آیت الله محمد آصف محسنی واپس افغانستان چلے گئے اور وہاں درس و تدریس میں مشغول ہوگئے۔